paragraph_text: Auti (eng. Cars) je američki računalno-animirani film studija Pixar iz 2006. godine. Redatelji filma su John Lasseter i Joe Ranft. To je sedmi po redu Pixarov dugometražni animirani film. Radnja filma je usredotočena na skupinu automobila koji imaju ljudske osobine. Glasove su posudili Owen Wilson, Paul Newman, Bonnie Hunt, Cheech Marin, Jenifer Lewis, Tony Shalhoub, John Ratzenberger, George Carlin, Daniel Lawrence Whitney, Michael Keaton, Michael Schumacher... U filmu se ne pojavljuje ni jedan ljudski lik. Takve značajke još je imao i Život buba.